CELEX: C2006/281/72
Language: el
Date: 2006-11-18 00:00:00
Title: Υπόθεση T-263/06: Προσφυγή της 25ης Σεπτεμβρίου 2006 — Ελλάδα κατά Επιτροπής

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/41
            
         Προσφυγή της 25ης Σεπτεμβρίου 2006 — Ελλάδα κατά Επιτροπής
   (Υπόθεση T-263/06)
   (2006/C 281/72)
   Γλώσσα της προσφυγής: η ελληνική
   Διάδικοι
   
      Προσφεύγουσα: Ελληνική Δημοκρατία (Εκπρόσωποι: I. Χαλκιάς, Γ. Κανελλόπουλος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               να ακυρωθεί η απόφαση της Επιτροπής, της 27ης Ιουλίου 2006, για την εξαίρεση από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα «Εγγυήσεων», κοινοποιηθείσα υπό τον αριθμό Ε(2006)3331 τελικό και δημοσιευθείσα υπό τον αριθμό 2006/554/ΕΚ (1),
            
         
               —
            
            
               άλλως, να μεταρρυθμιστεί κατά τα ειδικότερα πιο πάνω εκτιθέμενα,
            
         
               —
            
            
               να καταδικαστεί η Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Με την προσβαλλόμενη απόφαση η Επιτροπή, διενεργούσα εκκαθάριση των λογαριασμών κατά τον κανονισμό (ΕΟΚ) 729/70 (2), απέκλεισε από την κοινοτική χρηματοδότηση, μεταξύ άλλων, ορισμένες δαπάνες της Ελληνικής Δημοκρατίας στον τομέα συνοδευτικών μέτρων αγροτικής ανάπτυξης που δηλώθηκαν στο πλαίσιο του ΕΓΤΠΕ, τμήμα Εγγυήσεων.
   Η προσφεύγουσα προβάλλει ως γενικό λόγο ακύρωσης της απόφασης της Επιτροπής, Ε(2006)3331 τελικό, την παράβαση ουσιώδους τύπου της διαδικασίας εκκαθάρισης λογαριασμών, που προβλέπεται στο άρθρο 8, παράγραφο 1, υποπαράγραφο 3, εδάφιο α, του κανονισμού 1663/95 (3). Συγκεκριμένα, ισχυρίζεται ότι η Επιτροπή παρέλειψε να διεξάγει διμερή διάλογο με τις ελληνικές αρχές επί της εκτίμησης της σοβαρότητας των αποδιδόμενων σ' αυτές παραβάσεων και της χρηματοοικονομικής ζημίας που υπέστη η Ευρωπαϊκή Κοινότητα, άλλως υπαινίσσεται την αναρμοδιότητα κατά χρόνο της Επιτροπής προς επιβολή των επίδικων δημοσιονομικών διορθώσεων.
   
      (1)  Επίσημη Εφημερίδα αριθ. L 218, της 9/08/2006, σ. 12
   
   
      (2)  Κανονισμός (ΕΟΚ) αριθ. 729/70, του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής, Επίσημη Εφημερίδα αριθ. L 94, της 28/04/1970, σ. 13.
   
   
      (3)  Κανονισμός (ΕΟΚ) αριθ. 1663/95 της Επιτροπής της 7ης Ιουλίου 1995 για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά στη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων, Επίσημη Εφημερίδα αριθ. L 158 της 08/07/1995, σ. 6.